Sêwas - Wîkîpediya

# Sêwas

### Ji Wîkîpediya

Sêwas li Tirkiyê

Sêwas (Sîvas) bajarekî bakûrê Kurdistanê ye. Dikeve nav sînorên Komara Tirkiyê.

Gok Medrese li Sêwasê

## [biguherîne] Erdnîgarî

### [biguherîne] Ciyê coxrafî û hudûdên bajêr

Bajar di nav parelelên 38° 32´ û 40° 16´ bakûr û merîdyenên 35° 50´ û 38° 14´ rojhilat te ne. Hudûdên bajar li bakûr bi Giresûn, Ordu, Tokatê ve (Tirkiye), li rojava bi Yozgat û Qeyserî yê ve, li başûr bi Maraş û Meletyê ve û li rojhilat jî bi Erzîngan ve tê girêden. Perçeyek biêîk ji herêma Sêwasê dikevew hundirê Hudûdên Kurdistanê. Tenê navçeyên Qoçgirî, Divrixî, Qangal, û Îmranli dikevên hundirê hudûdên Kurdistanê.

### [biguherîne] Taybetiyên erda bajêr

Pîvana erda bajêr 28.488 km² ye. Ji vî erdî % 46,2 ji çiyan, % 6,2 ji deştan û % 47,6 jî ji platoyan pêk tê. Li erda herêmê genim, ceh, kixsên şekir, nîsk û patatês tên çandin.

### [biguherîne] Îklîm (Av û hewa)

Li herêmê îklîma reşayî heye. Havînan germ, zivistanan jî sar û bi berf derbas dibe. Ferqa germiya di navbera şev û rojan de ne pir e.

### [biguherîne] Nifus (1997) û navçeyên bajêr

Merkez 278734,

- Ezbider navê fermî yê dewletê pêvekiriye Akıncılar7875,
- Tonus Altınyayla 17011,
- Divrigi 22903,
- Tozanî Doğanşar 5081,
- Gemerek 47675,
- Axvanîs Gölova 5228,
- Girîn Gürün 5228,
- Hafik 25415,
- Macîran İmranlı 13015,
- Qangal Kangal 37675 ,
- Qolhîsar Koyulhisar 20646,
- Bilekan Suşehri43792,
- Sarqişla 42477,
- Tecer Ulaş 14498,
- Norxan Yıldızeli 66418,
- Qoçgirî (Zara) 29668

Tevayiya nifûsa herêmê ( tevlî gundan) 698019 e.

### [biguherîne] Çiyayên herêmê

Çiyayê bilindtir yê herêmê Kosedax e (3050m). Çiyayên din yê herêmê jî ev in. Qaraca (2079m), Keşlik (2230m), Hezan (2283m), Yildiz (2537m), Yama (2631m), Çiyayê sor (3015m) û Bey (2802m)

### [biguherîne] Deşt, zozan

Li herêmê deşt zêde tunene. Bilindbûna platoyên herêmê di navbera 1500 m û 2000 m yî ne. Platoya Uzunyayla û Merakum yên herî mezinin.

### [biguherîne] Çem û Gol

Çemê Qizilirmak ji nav hududên herêmê dertê. Çem ber bi bakûr ve diherêke û diherike Behrareş. Çemê din yê herêmê Tohma, Çalti, Tozan û Kelkit e.

Li herêmê pir golên biçûk jî hene. Wek; Torurge (5km²), Hafik(1km²), Lota û Gurun

### [biguherîne] Serwetên bin erdê

Erda herêmê ji alî madenan pir dewlemend e. Li herêmê hesin, komir, çîmento, jîps (alçî), qurşûn, çînko, manyezit, krom,kirêc û mermer ji bin erdê dertên.

### [biguherîne] Babetên heywanan

Herêm ji alî teyrên kovî dewlemend e. Li Sêwasê kewroşk pirin. Kûçikên Qangalê li dinyayê bi nav û deng in. Li gol û çemên herêmê mehsî peyde dibin. Hirç û berazên kovî li herêmê pir kêmin.

## [biguherîne] Çand

### [biguherîne] Ol û Civak

Muslumanên herêmê ji elewî û sunniyan pêk tên. Pîrîtî û tarîkatîtî li herêmê xurt e. Nifûsa herêmê ji kurd û tirkan pêk tê.

### [biguherîne] Xwarinên herêmê

Madimak; Gîhayek taybetî ya herêmê ye, biharan şîn dibe. Madimak hûr dibe û di rûn de yan jî şorba wî tê çêkirin. Bi bulxur ji tê kelandin.

Hingel; Şikeva tê perçekirin û malzeme (patatêsê sorkirî, qîme yan jî penir) dikeve nav şikeveyan û tê pêçandin. Di avê de tê kelandin û rûnê sorkirî bi ser tê reşandin û tê serwîs kirin.

Subura; Perçên hevîr yên biçûk di avê de tên kelandin. Ji avê tên derxistin, rûnê sorkirî bi ser tê reşandin û tê serwîs kirin.

### [biguherîne] Kincên herêmê

Jinên herêmê kofî bi şarpeyek "krep" li serê xwe girê didin. Fîstanên "pêşlî" herêmê ji sê etekan pêk tên û milê wan fireh in . Di bin fîstan de şalwarên (tuman) dirêj û fireh tê li xve kirin. Çarox û Kelik jî di nigan de hene, lê pêlavên ji lastîka reş û plastîk jî tê li xwe kirin. Gava jin dertên derve carna jî çarşefa reş li xwe dikin.

Zilam "kefî" yan jî "hindî" lê serê xwe girê didin. li ser îşlikên sipî , êlegên bê mil tê li xwe kirin.Ji pantolonê zilama re dibêjin "şayak" yan jî " zivga" (jora wan fireh, jêra wan jî teng e). Gore nexşandî ne û qondere di nigan de hene.

## [biguherîne] Dîrok

### [biguherîne] Nav û kronolojiya bajêr

Dema Romayiyan de navê bajar "Sebasteia" bû. Dema Ereban de nav bûye " Bajarê Danişmend". Dema Osmaniyan de Navê "Eyaleta rom" bûye "Eyaleta Sivas". Nav wek Sîvas û Sêwas hatiye guhertin.

Berî Îsa (zayîn)

- 1650 - dema Hîtîtiyan
- 695 - 550 dema Medan
- 550 - 332 dema Persan
- 332 Hukumdariya Kapodokya

Piştî Îsa (zayîn)

- 17 . 395 dema Romayiyan
- 395 dema Bîzansiyan
- 1152 dema Selçûkiyan
- 1408 dema Osmaniyan

## [biguherîne] Cihên tûrîstîk, dîrokî û gerê

Tabîata herêmê ji alî ger û seyranan ve pir dewlemend e. Gol û zozanên herêmê biharan ji alî gel ve tên ziyaret kirin. Şelala Sizir ji ciyek ji ciyên gerê ne. Germavên herêmê jî ji van ciyên gerê ne. Mizgeft, medrese û turbên herêmê jî ji alî gel ve tên ziyaret kirin.

### [biguherîne] Bi soranî

Sêwas yekêk e le şarekanî Kurdistanî bakûr danîştuwaneke y kurd in. Bellam le encamî siyasetî turkî mexol da êsta kurdanî ew şare bûnete turk. Bedaxewe eger kurdîş mabêt zor zor kem in.

Ji "http://ku.wikipedia.org../../../s/%C3%AA/w/S%C3%AAwas.html" hatiye standin.

Kategorî: Bajarê Kurdistanê | Bajarê Tirkiyê | Bajar

##### Views

- Gotar | گوتار
- Guftûgo | گوفتوگۆ
- Revîzyona niha

##### Lêbigere

##### Zimanên din

- Azərbaycan
- Deutsch
- English
- Español
- Français
- Bahasa Indonesia
- Nederlands
- Português
- Svenska
- Türkçe
- O'zbek